stanford-oval/wikipedia huggingface dataset:
הר גרדינר (קליפורניה)

ערך זה עוסק בהר בהרי סיירה נבדה, בקליפורניה. אם התכוונתם למשמעות אחרת, ראו .
| --- | --- |

 מידע כללי
 על שם:  ג'יימס טרי גרדינר 
 גובה:  12,907 רגל 
 מדינה:  ארצות הברית 
 מיקום:  מחוז פרזנו, ארצות הבריתארצות הברית
 רכס הרים:  סיירה נבדה 
 קואורדינטות:  36°48′22″N 118°27′33″W﻿ / ﻿36.8061°N 118.45912°W﻿ / 36.8061; -118.45912
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהר גרדינר(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהר גרדינר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר גרדינר(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר גרדינר
 
הר גרדינר או הר גרדנר (באנגלית: Mount Gardiner או Mount Gardner) הוא הר בהרי סיירה נבדה במחוז פרזנו, במדינת קליפורניה, שבארצות הברית.
ההר ממוקם בחלק המזרחי של הפארק הלאומי קינגס קניון.
גובהו של ההר 3,934 מטרים מעל פני הים.
ההר מתנשא מעל סביבתו לגובה של 284 מטרים.
היסטוריה > מקור השם

שמו של ההר ניתן לו בשנת 1865 במסגרת סקר ויטני של האזור (the Whitney Survey).
ההר נקרא על שמו של ג'יימס ט. גרדינר (James T. Gardiner), שהיה אחד הסוקרים בסקר, בין השנים 1864–1867. בסקר מופיע השם "Gardner" (כך איית גרדינר את שמו באותה עת).
לימים שינה גרדינר את איות שמו לצורה "Gardiner", ובעקבות לחץ מטעם מועדון הסיירה (Sierra Club), שונה שם ההר בהתאם, בשנת 1931.
לקריאה נוספת

• R. J. Secor, , P 165
• Erwin Gustav Gudde, , P 117
הערות שוליים

1 2 3  אתר הסקר הגאולוגי של ארצות הברית
1 2 3 4 5 6  מידע היסטורי
1 2 3 4 5  ראו ב"לקריאה נוספת" בספר California Place Names: The Origin and Etymology of Current Geographical Names
הר גרדינר (אנטארקטיקה)

ערך זה עוסק בהר בשטח חסות רוס שבאנטארקטיקה. אם התכוונתם להר באדמת מק. רוברטסון שבאנטארקטיקה ראו הר גרדנר (אדמת מק. רוברטסון); אם התכוונתך להר בהרי אלזוורת' שבאנטארקטיקה, ראו .
| --- | --- |
אין תמונה חופשית
 מידע כללי
 גובה:  2,480 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  86°19′00″S 150°57′00″W﻿ / ﻿86.3167°S 150.95°W﻿ / -86.3167; -150.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גרדינר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גרדינר
 
הר גרדינר (באנגלית: Mount Gardiner) הוא הר מצוקי גדול, של סלעי גרניט, בהרי המלכה מוד באזור חוף אמונדסן של שטח חסות רוס, שבאנטארקטיקה.
גובהו של ההר 2,480 מטרים מעל פני הים.
היסטוריה > גילוי ומיפוי ההר

ההר התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן.
היסטוריה > מקור השם

ריצ'רד בירד נתן להר את שמו.
בירד קרא להר על שמו של ג'וזף ט. גרדינר (Joseph T. Gardiner), מולינגטון שבניו זילנד, שהיה הסוכן של בירד, וסייע לבירד להתכונן עבור המשלחות שערך ב־1928- 1930 וב־1933- 1935.
הערות שוליים

1 2 3 4 5 6  מידע גאוגרפי והיסטורי
הר גרדנר (הרי אלזוורת')

ערך זה עוסק בהר בהרי אלזוורת' שבאנטארקטיקה. אם התכוונתם לאם התכוונתם להר גרדנר בהרי הנסיך צ'ארלס שבאנטארקטיקה, ראו הר גרדנר (אדמת מק. רוברטסון), אם התכוונתם להר אחר שם זה, ראו .
| --- | --- |

 מידע כללי
 גובה:  4,587 מ' 
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  78°24′18″S 85°57′54″W﻿ / ﻿78.405°S 85.965°W﻿ / -78.405; -85.965
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גרדנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גרדנר
 
הר גרדנר (באנגלית: Mount Gardner) הוא הר במערב החלק המרכזי של רכס סנטינל, בהרי אלזוורת' שבאנטארקטיקה.
גובהו של ההר 4,587 מטרים מעל פני הים; ההר מתנשא לגובה של 487 מטרים מעל סביבתו. ההר הוא ההר ה-16 בגובהו באנטארקטיקה.
ההר ממוקם 3 קילומטרים ממערב להר טאיירי.
ההר מתנשא מעל קרחון פאטון שמצפון - מזרח לו.
היסטוריה > גילוי ההר

ההר התגלה על ידי משלחת החצייה של ארץ מרי בירד, אשר חצתה את ארץ מרי בירד בעונת המחקר (הקיץ האנטארקטי) 1957–1958 בפיקודו של סי. ר. בנטלי (C.R. Bentley).
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של לוטננט הארווי ל. גרדנר (Harvey L. Gardner), מצי ארצות הברית, שהיה טייס באנטארקטיקה בעונות המחקר (הקיץ האנטארקטי) 1957–1958 ו- 1958–1959. גרדנר נהרג בהתרסקות מטוס DHC-3 Otter בנקודת מארבל, ב-4 בינואר 1959.
לקריאה נוספת

• SAMUEL C. SILVERST, , ANTARCTIC JOURNAL
הערות שוליים

1 2 3 4 5 6 7 8  מידע גאוגרפי והיסטורי
1 2  מידע גאוגרפי
↑  הרי אנטארקטיקה לפי גובהם
↑  שיאי גובה באנטארקטיקה
הרמן הנסלמן

| --- | --- |

 לידה:  3 בפברואר 1905 רוסלה, הרפובליקה הפדרלית של גרמניה 
 פטירה:  19 בינואר 1995 (בגיל 89) ברלין, הרפובליקה הפדרלית של גרמניה 
 מקום קבורה:  וולדפרידהוף זהלנדורף 
 מקום לימודים:  Unterrichtsanstalt des Kunstgewerbemuseums Berlin 
 יצירות ידועות:  בית הקומות בווברויזה, City-Hochhaus Leipzig, Platz der Vereinten Nationen, בית המורים, JenTower 
 פרסים והוקרה:  פרס גתה של ברלין (1952)  מסדר ההצטיינות הפטריוטי בכסף (1965)  מסדר ההצטיינות הפטריוטי בזהב (1970)  דוקטור לשם כבוד (1970)  הפרס הלאומי של מזרח גרמניה (1951)  כוכב ידידות העמים 
 בן או בת זוג:  אירנה הנסלמן (1934–?) 
 
הרמן הנסלמן (בגרמנית: Hermann Henselmann‏; 3 בפברואר 1905 – 19 בינואר 1995) היה אדריכל מזרח גרמני, ממוצא יהודי, מגדולי האדריכלים בגרמניה המזרחית.
ביוגרפיה

הרמן הנסלמן נולד בעיר רוסלה הקרובה לגבול עם פולין. הוא השתלם כנגר, ולאחר מכן למד בבית הספר לאמנויות שימושיות בברלין. לאחר סיום לימודיו מצא עבודה במשרדי אדריכלים, ובשנת 1930 קיבל את הפרויקט העצמאי הראשון שלו. בשנות ה-30 התמקדו עבודותיו בתכנון בתים פרטיים בסגנון מודרני. עקב שורשיו היהודיים סגר את משרד התכנון שלו בלחץ השלטונות הנאציים ונעשה לאדריכל שכיר.
לאחר מלחמת העולם השנייה עבד בתפקידים שונים הקשורים לאדריכלות, בסקטור הסובייטי, עליו קמה גרמניה המזרחית. ב-1951 נבנה בתכנונו בית הקומות הראשון בברלין המזרחית לאחר המלחמה - "בית הקומות בווברויזה". הפרויקט המרכזי שלו היה שדרת קרל מרקס שהחלה להיבנות ב-1951, והוא היה אדריכלה הראשי. שדרה מפוארת זו הייתה פרויקט הדגל בתוכנית השיקום של גרמניה המזרחית והיא נבנתה בסגנון הקלסיציזם הסוציאליסטי. פרויקט מוצלח זה הקנה לו שם עולמי, ובין 1953–1959 הוא היה האדריכל הראשי של ברלין המזרחית.
בנוסף לשדרת קרל מרקס תכנן הנסלמן מספר מבנים חשובים נוספים כמו "בית המורים" באלכסנדרפלאץ (1961–1964), כיכר לנין (מ-1992 כיכר האומות המאוחדות) (1968–1970) ומגדל הטלוויזיה ב-1969.
ב-1972 יצא הנסלמן לגמלאות, וכאות הוקרה התגורר בדירה בבניין בשם "בית ברלין" הבנוי בסגנון "עוגת חתונה" בכיכר שטראוסברגר שבשדרת קרל מרקס - פרי תכנונו.
רבים רואים אותו כגדול האדריכלים של גרמניה המזרחית וכאחד מהאדריכלים החשובים במאה ה-20, וחלק מהפרויקטים שלו הם מבנים משומרים שאסור להרסם (בהם שדרת קרל מרקס).
הר גראן

| --- | --- |
אין תמונה חופשית
 מידע כללי
 על שם:  טריגווה גראן 
 גובה:  2,235 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  76°59′00″S 160°58′00″E﻿ / ﻿76.98333333°S 160.96666667°E﻿ / -76.98333333; 160.96666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גראן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גראן
 
הר גראן (באנגלית: Mount Gran) הוא הר גדול באזור חוף סקוט, בארץ ויקטוריה, שבאנטארקטיקה.
להר פסגה שטוחה (הר שולחן).
על פי נתוני הסקר הגאולוגי של ארצות הברית, גובהו של ההר 2,235 מטרים מעל פני הים.
לפי הגאזט האנטארקטי של ממשלת ניו זילנד, ולפי הגאזט האנטארקטי של ממשלת אוסטרליה, גובהו של ההר 1,920 מטרים מעל פני הים; ובהתאם הר גראן הוא ההר ה-1,303 בגובהו באנטארקטיקה.
ההר ממוקם בצידו הצפוני של קרחון מקאיי, ובסמוך ממערב לקרחון גראן.
היסטוריה > גילוי ומיפוי ההר

ההר התגלה על ידי המשלחת האנטארקטיקה הבריטית (משלחת טרה נובה), אשר חקרה את אנטארקטיקה בין השנים 1910–1913.
היסטוריה > מקור השם

משלחת טרה נובה נתנה להר את שמו.
המשלחת קראה להר על שמו של טריגווה גראן (Tryggve Gran), קצין בחיל הים הנורווגי, שהיה המומחה לסקי של המשלחת הגאולוגית המערבית השנייה (the Second Western Geological Party).
לקריאה נוספת

• United States. Defense Mapping Agency. Hydrographic Center, , P 200
• Christopher J. Burgess, Alan Palmer & John M. Anderson (1981), , New Zealand Journal of Geology and Geophysics, 24:3, 373-388, https://doi.org/10.1080/00288306.1981.10422727
• Parker E. Calkin; Samuel B. Treves; Arthur Mirsky, , AAPG Bulletin (1963) 47 (2): 352. https://doi.org/10.1306/BC7439A1-16BE-11D7-8645000102C1865D
• PARKER E CALKIN, , GSA Bulletin (1964) 75 (10): 1031–1036. https://doi.org/10.1130/0016-7606(1964)75[1031:GGOTMG]2.0.CO;2
• Mirsky, Arthur & Treves, Samuel & Calkin, Parker. (2013), , Geology and Paleontology of the Antarctic, Volume 6 https://doi.org/10.1029/AR006p0145
הערות שוליים

1 2 3 4 5 6 7 8 9 10  מידע גאוגרפי והיסטורי באתר הסקר הגאולוגי של ארצות הברית
↑  מידע גאוגרפי באתר הגאזט האנטארקטי של ממשלת ניו זילנד
↑  מידע גאוגרפי באתר הגאזט האנטארקטי של ממשלת אוסטרליה
1 2  נתוני גובה השוואתיים
1 2 3  מידע היסטורי
השערת צ'רני

בתורת האוטומטים הסופיים, השערת צ'רני (באנגלית: Černý conjecture; על שם יאן צ'רני) היא השערה על האורך המקסימלי של מילה מסנכרנת, באוטומט שיש בו מילה כזו. ההשערה קובעת שאם X היא משפחה של פונקציות מקבוצה בת n נקודות לעצמה, ואפשר ליצור מ-X באמצעות הרכבה פונקציה קבועה, אז יש הרכבה כזו באורך שאינו עולה על  \ (n-1)^{2}
.
את החסם שההשערה מציעה אי-אפשר לשפר. לדוגמה, מן התמורה  \ a=(12\cdots n) והפונקציה b המעבירה כל נקודה לעצמה, פרט לכך ש-  \ b(1)=2, אפשר להגיע לערך קבוע באמצעות הסדרה  \ b(a^{n-1}b)^{n-2}, ולא בשום דרך קצרה יותר.
ידוע שההשערה נכונה אם הקבוצה X כוללת מחזור באורך n. החסם העליון הטוב ביותר הידוע כיום הוא  \ (n^{3}-n)/6.
ראו גם

בעיית צביעת המסלולים
הערות שוליים

↑  J. Černý, Poznámka k homogénnym eksperimentom s konecnými automatami, Mat.-Fyz. Cas. Slovensk. Akad. Vied., Vol. 14, 208--216, (1964). (בסלובקית)
השערת קטלן

השערת קטלן או משפט מיהילסקו הייתה השערה בתורת המספרים, שנקראת על שם המתמטיקאי אז'ן שרל קטלן (על אף שהועלתה שנים רבות לפני לידתו) ונותרה כבעיה פתוחה עד שהוכחה על ידי פרדה מיהילסקו בשנת 2002.
ההשערה טוענת שאין זוג מספרים עוקבים (חוץ מ-8 ו-9) ששניהם חזקות בהן המעריך גדול או שווה 2.
ההשערה הוכחה חלקית בשלבים במשך מאות שנים, כשאת השלב הראשון הוכיח המתמטיקאי היהודי הרלב"ג. הוא הוכיח שזהו זוג החזקות היחידות העוקבות שבבסיסן 2 ו-3. ההשערה הייתה בעיה פתוחה בתורת המספרים במשך שנים רבות, עד שהוכחה סופית על ידי המתמטיקאי הרומני פרדה מיהילסקו (Preda Mihăilescu) בשנת 2002.
הכללה

משערים שלכל מספר טבעי N, יש רק מספר סופי של זוג חזקות שלמות שהרווח ביניהם הוא N.
ל N=1, יש רק פתרון 1 (החזקה הקטנה יותר היא 8) וזוהי השערת קטלן.
דוגמאות לN-ים גדולים יותר: ל: N=2 יש רק פתרון אחד: 25. (כי 5 בריבוע + 2 = 3 בשלישית). ל: N=3  יש 2 פתרונות: 1, 125. ל: N=4  יש 3 פתרונות 4,32,121. מוכרים N-ים שלא מוכר עבורם שום פתרון או הוכח שלא קיים (כמו N=6, N=42).
לקריאה נוספת

"תורת המספרים האלמנטרית", הוצאת האוניברסיטה הפתוחה, 2003
התיאטרון הלאומי של מנהיים

| --- | --- |

 מידע כללי
 סוג:  חברת תיאטרון 
 מיקום:  מנהיים 
 מדינה:  גרמניה 
 קואורדינטות:  49°29′18″N 8°28′39″E﻿ / ﻿49.48821°N 8.47756°E﻿ / 49.48821; 8.47756
 אתר רשמי
  (למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןהתיאטרון הלאומי של מנהיים(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןהתיאטרון הלאומי של מנהיים
 
האופרה של מנהיים או התיאטרון הלאומי של מנהיים (בגרמנית: Nationaltheater Mannheim הוא תיאטרון ולהקת אופרה בעיר מנהיים שבגרמניה. בצורתו הנוכחית פועל התיאטרון מאז 1957 ומכיל מגוון אולמות להופעות. הוא נודע בהיותו התיאטרון המקומי הוותיק ביותר בגרמניה, שחגג את שנתו ה-225 ב-7 באוקטובר 2004.
ראשיתו של הרעיון להקים את התיאטרון הלאומי המקורי בהצעתו של הנסיך הבוחר קארל תיאודור. התיאטרון הראשון נפתח ב-1779.
בשלוש-מאות השנים האחרונות נכתב חלק חשוב מתולדות התיאטרון הגרמני ומתולדות המוזיקה הן בתיאטרון המקורי והן במנהיים, שבה פותחו ושוכללו סגנונות אמנותיים חדשים, בדרמה, מוזיקה ומחול. מתוך כך משקף התיאטרון של מנהיים את המסורת של רבים מן השמות הדגולים בתחומי האמנות הגרמנית, כגון פרידריך שילר ווולפגנג אמדאוס מוצרט.
במונחים של תולדות הלהקה, הדרמה החשובה הראשונה של פרידריך שילר, "השודדים" (Die Räuber) עלתה בהצגת בכורה ב-1782, בנוכחות המחזאי, על בימת התיאטרון הלאומי. התגובות היו מדהימות: "התיאטרון דמה לבית משוגעים, עיניים מתגלגלות, אגרופים קמוצים, אנשים נותנים ביטוי לרגשותיהם בצעקות צרודות באולם! זרים נופלים איש על צווארי שכנו..."
אולמות התיאטרון

האולמות בתיאטרון הנוכחי הם:
בית אופרה המכיל 1,200 מושבים ומשמש בעיקר להצגות אופרה, אופרטה ובלט.
"שאושפילהאוז" (Schauspielhaus) המכיל 800 מושבים ומשמש למופעים קטנים כגון מוזיקה קאמרית והצגות תיאטרון מעוטות משתתפים.
"שנאוול" (Schnawwl), תיאטרון נוער וילדים
בית האופרה והשאושפילהאוז הם שני תיאטראות תחת קורת גג אחת, שותפים לאכסדראות ושאר מתקנים.
פסטיבלי תיאטרון ואחרים

"ימי שילר", הפסטיבל הדו-שנתי של מחזות שילר המתקיים מאז 1979, בוחר קבוצת הפקות לפסטיבל מנהים, להצגה הן על הבמה הראשית של התיאטרון והן, בסדרה הנסיונית, במקום אחר. בעבר כללה סדרת הבמה הראשית כמה הפקות של המחזה המוקדם של שילר, "השודדים" (נוסף להפקה של האופרה של ורדי המבוססת על מחזה זה, "איל מאסנאדיירי"), כמו גם "תככים ואהבה", והמחזות המאוחרים שלו, "וילהלם טל" (1804) (הבסיס לאופרה של רוסיני באותו שם ב-1829) ו"העלמה מאורליאן", שחלקים ממנו שולבו באופרה של צ'ייקובסקי.
מוזיקה בתיאטרון הלאומי

במנהים נוסדה אסכולת מנהיים של מלחינים בני המאה ה-18. לתזמורת שלה יצאו מוניטין של הטובה בתזמורות החצר באירופה ובמשך למעלה מ-200 שנה זכתה אסכולת מנהיים להכרת מוזיקאים בעולם כולו. יוהאן שטאמיץ ותלמידו וממשיך דרכו כריסטיאן קאנאביך קידמו את תזמורת החצר של מנהיים לדרגת הטובה בעולם. במאה ה-18 משך ההרכב המעולה הזה הרבה מוזיקאים בעלי שם אל חצר מנהיים והודות לכך בא מספר רב של סולנים מפורסמים אל מנהיים, לעבוד בחצרה הן כמלחינים והן כמורים.
המוזיקולוג צ'ארלס ברני כתב על התזמורת ומנהלה יוהאן שטאמיץ, לאחר ביקור בעיר:
מצאתי כי תזמורת מנהיים היא כל מה שתהילתה עוררה אותי לצפות שתהיה: העוצמה תרקיע באופן טבעי ממספר גדול של ידיים, אולם השימוש הנבון בעוצמה זו בכל המקרים חייב להיות תוצאה של משמעת טובה, ואמנם, בתזמורת זו יש אולי נגני סולו ומלחינים יותר מאשר בכל תזמורת אחרת באירופה. זהו צבא של גנרלים, שכושרו לתכנן קרב אינו נופל מכושרו להילחם בו.
ג'יימס גולוויי וויליאם מאן, "מוזיקה בכל הזמנים", עמ' 132
היסטוריה מאז 1900

בראשית המאה ה-19 הביאו חילוקי דעות בין הדוכסות הגדולה של באדן לעיריית מנהיים בשאלת מימון התיאטרון בסופו של דבר להוצאת צו מיניסטריאלי שקבע, באפריל 1839, שהאחריות לניהול התיאטרון תוטל על עיריית מנהיים. בכך היה המוסד לתיאטרון הראשון בניהול מקומי בגרמניה.
לאחר הרס התיאטרון וחלקים ממנהיים בספטמבר 1943, עברו עוד עשר שנים עד להוצאת מכרז אדריכלות לבניית תיאטרון חדש. בתוכנית המקורית, הנחשבת עד היום לקלאסיקה באדריכלות של תיאטרון מודרני, לא נעשה שימוש. תחת זאת נבנה בין 1955 ל-1957 בית תיאטרון חדש בכיכר גתה (לא באתר המקורי של התיאטרון הלאומי שנהרס), על פי תוכניות של האדריכל גרהרד ובר. התיאטרון הלאומי החדש נחנך ב-1957 בהפקות מקבילות של "הקלע החופשי" מאת קרל מריה פון ובר בבית האופרה וכן, מתוך כבוד לימיו הראשונים של התיאטרון, "השודדים" של שילר בשאושפילהאוז. בשנת 1979 חידש תיאטרון הילדים והנוער (שנאוול) את פעולתו. לאולם ההצגות הראשי שלו הוסבה תחנת כיבוי-אש ישנה במנהיימר נקארשטאדט.
הנהלה וביצועי מוזיקה במאה הנוכחית

בראשית המאה ה-21 חידש התיאטרון הלאומי את "מסורת מנהיים" בפתיחת "האקדמיה הבינלאומית לתזמורת" במנהיים. מומחים בתחום של כלים תקופתיים וביצוע אותנטי ונגנים מתזמורת התיאטרון הלאומי יעבדו עם נגנים צעירים וסטודנטים למוזיקה. הם ילמדו את דרישות הסגנון המיוחדות של נגינה תזמורתית במאה ה-18.
מספטמבר 2000 כיהן אדם פישר כמנהל המוזיקלי של התיאטרון הלאומי של מנהיים. הוא סיים את כהונתו ביולי 2005 בביצוע דמדומי האלים של וגנר. בתקופת כהונתו העלה פישר את התיאטרון לדרגת אחד הטובים בפרשני מוצרט באירופה. הוא החל שני מיזמים חשובים במנהיים, האחד "שבוע מוצרט במנהיים" והשני "אסכולת מנהיים", סמינר קיץ לצעירים מכל רחבי העולם.
התיאטרון הלאומי שם דגש על יצירות מאת מוצרט וביצע רבות מיצירותיו, בהן יצירות בלתי מוכרות, שחוברו בשביל תזמורת מנהים. בסך הכל, אדם פישר ניצח על שתיים או שלוש הפקות חדשות בשנה, ובכלל זה מחזור הטבעת. ארבע ההפקות נוצרו בנפרד בשנת 2000, ואדם פישר ניצח על תשעה מחזורים במשך חמש שנים.
המנצח הבריטי אלכסנדר סורדיד הוא המנהל המוזיקלי הנוכחי של התיאטרון מאז שנת 2016. קדמו לו בתפקיד המנצחים פרדריק שאזלן (צרפת), אקסל קובר (גרמניה) ודן אטינגר (ישראל).
ראו גם

אסכולת מנהיים
יוהאן שטאמיץ
כריסטיאן קאנאביך
אנטון שטאמיץ
קרל שטאמיץ
הערות שוליים

↑  ג'ון סטנלי, "מוזיקה קלאסית", עמ' 35, 102
↑  רולנד וירץ ואויגן וולף, ערך "מנהיים" 2 במילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007265825405171  GND: 30656-3  ISNI: 0000 0001 2177 8039  LCCN: n83202433  VIAF: 145458371   WorldCat (עם VIAF): 145458371
התעמלות לכפות רגליים

משחקי התעמלות לכפות הרגליים.
התעמלות לכפות רגליים כוללת משחקים ופעילות גופנית שאדם מבצע באמצעות כפות רגליו במטרה לחזק את שרירי כפות הרגליים והרגליים, לשפר את תנועתן בעת הליכות ופעולות ספורטיביות, לתת תמיכה טיפולית בדליות בורידים, לטפל בכאבי גב ועוד.
פעילויות אלו מומלצות גם כדי לשפר בעיות של פלטפוס, במיוחד של ילדים, וכן ביצועי הליכה של מבוגרים בגיל הזקנה.
הערות שוליים

↑  Kinder machen Fußgymnastik (Children do Foot Gymnastics), 6th edn. 2006, Georg Thieme Verlag, Stuttgart
↑  Hartmann, A; Murer, K; De Bie, R. A.; De Bruin, E. D. (2009). "The effect of a foot gymnastic exercise programme on gait performance in older adults: A randomised controlled trial". Disability & Rehabilitation. 31 (25): 2101–10. doi:10.3109/09638280902927010. PMID 19888840.
ערך זה הוא קצרמרבנושא ספורט. אתם מוזמנים לתרום לוויקיפדיה ו.
הרמן החמישי, מרקיז באדן-באדן

| --- | --- |

 לידה:  1180 
 פטירה:  16 בינואר 1243 (בגיל 63 בערך) 
 מדינה:  גרמניה 
 מקום קבורה:  Backnang Abbey 
 בן או בת זוג:  אירמנגרד, הרוזנת פלטינט של הריין (1217, 1220–?) 
 
הרמן החמישי, מרקיז באדן (בערך 1180 – 17 בינואר 1243) שלט בוורונה ובבאדן מ-1190 ועד מותו.
ביוגרפיה

הרמן היה בנם של הרמן הרביעי ואשתו ברטה מטיבינגן. הוא התחתן ב-1217 עם אירמנגרד, רוזנת הפלטין ליד הריין.
במחלוקת על כס המלכות הגרמני של 1198, הרמן היה לצדו של המלך פיליפ, ובין השנים 1208–1211 לצד הקיסר אוטו הרביעי. הוא היה חסיד אדוק של הקיסר פרידריך השני. הרמן ייסד גם את הערים בקננג, פפורצהיים ושטוטגרט. בשנת 1219 הפכה פפורצהיים למושב השלטון של מרקיזות באדן.
ב-1218 הוא זנח את התביעות לתארים בצרינגן, וב-1227 ויתר על התביעות גם בבראונשווייג. הרמן הפך אז לרוזן של אורטנאו וברייסגאו. כחבר בפמלייתו של הקיסר פרידריך השני, הוא סייר ברוב גרמניה ואיטליה, ובשנת 1221 נפל בשבי במצרים. הוא השתתף במסע הצלב החמישי ובמסע הצלב השישי ב-1228 עם פרידריך השני ואחיו. המרקיז יעץ להיינריך השביעי עד שהודח. הרמן השתתף גם במאבק ההגנתי מול המונגולים בליגניץ.
הוא ייסד או תמך בכמה מנזרים חשובים: מנזר מאולברון, מנזר טננבך, מנזר הרנאלב, מנזר סלץ, מנזר סאלם ומנזר בקנאנג. אשתו אירמנגרד הקימה את מנזר ליכטנטל בבאדן-באדן ב-1245, שלימים הפך למקום קבורתם של המרקיזים.
הרמן נקבר ב-Backnang, עד שאלמנתו טמנה מחדש את שרידיו בליכטנטל ב-1248.
ביוגרפיה > משפחתו

להרמן ולאשתו נולדו הילדים הבאים:
הרמן השישי (1225–1250)
רודולף הראשון (1230–1288)
מכטילד (נפטרה ב-1258), התחתנה עם אולריך הראשון, רוזן וירטמברג
אליזבת, התחתנה תחילה עם אברהרד, רוזן אברשטיין, ולאחר מכן עם לודוויג השני מליכטנברג.
ואחאקה (מדינה)

ערך זה עוסק במדינת ואחאקה שבמקסיקו. אם התכוונתם לבירת מדינה זו, ראו .
המדינה החופשית והריבונית של וַאחַאקָה או בקיצור ואחאקה (בספרדית: Oaxaca) היא אחת מ-31 המדינות המרכיבות את המדינות המקסיקניות המאוחדות (מקסיקו). ואחאקה ממוקמת בחלקה הדרומי של מקסיקו, מערבית למצר טוואנטפק. ואחאקה גובלת במדינות גררו במערב, פואבלה בצפון-מערב, וראקרוס בצפון, צ'יאפס במזרח ובאוקיינוס השקט בדרום. בירתה והעיר הגדולה ביותר בה היא ואחאקה.
העיר ואחאקה והאתר הארכאולוגי של מונטה אלבאן, הנמצאים בתחומי מדינת ואחאקה, הוכרו כאתר מורשת עולמית.
בשנת 2018 התרחשה באזור רעידת אדמה חזקה.
ואדי שיבן

| --- | --- |

ואדי שיבן - מבט ממגרון לכיוון פסגות
 מידע כללי
 אורך:  4.2 ק"מ
 מוצא:  ביתין
 גובה מוצא הנהר:  820 מטרים
 מדינות באגן הניקוז:  מדינה פלסטינית, ישראל 
  (למפת דרום השומרון מוגדלת) ואדי שיבן(למפת דרום השומרון רגילה) ואדי שיבן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי שיבן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי שיבן he
 
ואדי שיבן הוא ואדי באזור המועצה האזורית מטה בנימין, המתחיל דרומית לביתין, ומסתיים צפונית לכוכב יעקב. בתחתית הוואדי קיים נחל המתחבר בדרומו לוואדי אל-עין. מבנה הוואדי הוא של קו זרימה מרכזי, שאליו מתנקזים 3 ערוצים נוספים ממערב. הנחל בצפונו מתחיל בגובה של כ-820 מטר מעל פני הים, ומסתיים בדרומו בגובה של כ-650 מטר מעל פני הים. אורך הוואדי כ-4.2 ק"מ, מבלי לכלול את ערוצי הנחל המשתלבים בו.
ניתן להגיע לוואדי בדרך עמק פסגות.
תוואי הוואדי

הנחל מתחיל בסמוך לנביעת "עין אל קסעה", בין ביתין לאל בירה, ומשם ממשיך מזרחה כ-700 מטרים עד סמוך לעין שיבן - נביעת מים הנקראת גם עין תות. בנקודה זו הנחל פונה דרומה ועובר ממזרח לארבעה הרים, עד שמתחבר אל ואדי אל עין מצפון לכוכב יעקב, בנקודת התפר של היישוב המקורי, עם השכונה תל ציון. ההר הראשון נקרא ג'בל קרטיס, ומיד לאחריו בתחילת ההר השני שוכן קבר של שייח' ערבי, שעל שם הכינוי שלו נקרא הנחל. בין ההר השני לשלישי מתחבר ממערב ואדי א תינה. בראש ההר השלישי שוכן היישוב פסגות.
לקריאה נוספת

בועז זיסו, בועז לנגפורד, איילת דיין, רועי פורת ועמוס פרומקין, סקר ארכאולוגי במערות מנזר ואדי שיבן שבמזרח בנימין, מחקרים בארכאולוגיה ובהיסטוריה של ארץ ישראל לזכרו של יזהר הירשפלד במלאת עשור לפטירתו
הערות שוליים

↑  מבלי לכלול את חלקו המזרחי הצפוני שמהווה המשך ישיר לערוץ המרכזי, ומבלי לכלול את ואדי אל עין.
↑  שיבן בערבית הוא בעל השערות הלבנות.
| אתרים בבנימין |
| --- | --- | --- |
| עמק שילה | בור הציפורים באחיה • בור יישוב הדעת • בור עדי-עד • בור קידה • המזבח בגבעת הראל • ואדי רשאש • חניון הגדודים העבריים • מעיין הגבורה • מצפור קידה • נחל שילה • עין א-דהרה • עין דח"ש • עין עוז • קובת א-נג'מה • שילה הקדומה •  תצפית הר כוכב |  |
| מערב בנימין | גבעת ההליסטון • גבעת היקבים • הכוורת • המצודה הבריטית בנוה צוף • חורבת פצה • שמורת עיינות נטוף (ואדי זרקא) • ואדי חרמיה • חובלתא • חורבת תיבנה • יער אום צפא • לטרון • מחצבות נטוף • מעיין דולב • מעיין הקשת • מעיין חרשה • מעיין טלמון • מעיין עטרת • חורבת טרפין • מערת עאבוד • מערת שוקבא • נבי סמואל • עין אגוז • עין בובין (מעיין דני) • עין מזור • עין ריא • עינות ענר • פארק קנדה • שמורת אלוני שמואל • שמורת דלבים (ובכללה ואדי דילב) • תצפית גג הארץ • מבצר ארטבה |  |
| גב ההר | סנה ובוצץ • בור מגרון • הר בעל חצור • ואדי שיבן • חורבת ניסיה • יקב פסגות • מעיין הכרמים • נחל מכמש • עין ביתין • קבר בני ישראל |  |
| מדבר בנימין | בקעת סמיא • מערת הנמרים • חורבת אל-קיליה • טאריק אבו ג'ורג' (דרך יריחו-בית אל) • נחל ייטב (עוג'א) • שמורת נחל פרת • מוזיאון השומרוני הטוב |  |
| --- | --- |
בקרת זהויות :  NLI: 987007396846505171
ואדים אננייב

| --- | --- |

 לידה:  21 במרץ 1959 (בן 65) סמרה, ברה"מ 
 שם במה:  «Мистер Калинка» 
 מוקד פעילות:  ברית המועצות, רוסיה 
 תקופת הפעילות:  מ-1987 
 מקום לימודים:  האקדמיה הרוסית למוזיקה על שם גנסין 
 סוגה:  מוזיקה צבאית 
 סוג קול:  טנור 
 שפה מועדפת:  רוסית 
 פרסים והוקרה:  אמן העם של הפדרציה הרוסית  אמן כבוד של הפדרציה הרוסית 
 redarmychorus.ru
 
ואדים פטרוביץ' אננייב (נולד ב-21 במרץ 1959, קויבישב, רוסיה הסובייטית, ברית המועצות) הוא זמר סובייטי-רוסי, סולן מוביל של מקהלת של הצבא הרוסי על שם א' אלכסנדרוב. אמן העם של הפדרציה הרוסית (2005). בעל קול טנור לירי רך, מה שמאפשר לו במשך עשורים לבצע שירים כמו "קלינקה" ו-"קטיושה" באנסמבל של המקהלה.